顒琰

愛新覺羅顒琰係大清第七位皇帝，史稱清仁宗，因在位年號嘉慶，又叫嘉慶皇帝。

生平
佢本來叫永琰，係清高宗弘曆第十五子，阿媽係魏佳氏。乾隆五十四年，高宗封永琰做嘉親王。

乾隆六十年九月，清高宗宣佈以永琰為皇太子，出年將個皇位讓畀佢，定出年為嘉慶元年。嘉慶元年正月，永琰登基做皇帝，就係清仁宗，而清高宗就做太上皇，大權仲係響高宗度。

嘉慶四年正月，清高宗過身，清仁宗開始親政。

清仁宗親政後，雖然剷除咗和珅，但係貪污腐敗嘅問題並冇得到解決，反而進一步激化，而且民變四起，令到佢同清宣宗旻寧嘅統治時期被稱為「嘉道中衰」。

嘉慶二十五年七月，清仁宗過身，之後由佢個仔綿寧繼位，就係清宣宗。

大清皇帝